નવી દિલ્હીઃ ખૂંખારી આતંકી સંગઠન આઈએસમાં સામેલ થઈને ભારત પરત આવેલ તામિલનાડુના સુબહાની હજા મોઈદ્દીને જણાવ્યું હતું કે તે ગઈ સાલ પેરિસમાં થયેલા હુમલાને અંજામ આપનાર આતંકીને ઓળખતો હતો. આ આતંકી તેનો લીડર હતો. મોઈદ્દીને આ ચોંકાવનારો ઘટસ્ફોટ તેની પૂછપરછ કરી રહેલ નેશનલ ઈન્વે‌િસ્ટગેશન એજન્સી (એનઆઈએ) સમક્ષ કર્યો છે. આઈએસના શકમંદ સભ્ય અને ભારતીય નાગરિક સુબહાની હજા મોઈદ્દીને જણાવ્યું છે કે તે ગઈ સાલ નવેમ્બરમાં પેરિસના એક થિયેટરમાં હુમલાને અંજામ આપનાર આતંકવાદીઓને ઓળખતો હતો, પરંતુ તેણે એવો દેખાવ કર્યો હતો કે આ હુમલા અંગે કઈ જાણતો નથી. આ હુમલામાં ૧૦૦થી વધુ લોકોના મોત થયા હતા.